Peningaþvættisvarnir stóðust prófið fyrir nokkrum árum en féllu á því í fyrra Fjármálaeftirlitið framkvæmdi athugun á peningaþvættisvörnum allra viðskiptabanka fyrir nokkrum árum . Niðurstöður voru birtar 2016 og 2017 . Þær sögðu að staðan væri í lagi . Í fyrra voru birtar nýjar niðurstöður , eftir nýjar athuganir . Þar komu fram margvíslegar brotalamir , sérstaklega um að upplýsingar um raunverulega eigendur félaga eða fjármuna hafi almennt verið metnar með sjálfstæðum hætti . Peningaþvættisvarnir stóðust prófið fyrir nokkrum árum en féllu á því í fyrra Fjármálaeftirlitið framkvæmdi athugun á peningaþvættisvörnum allra viðskiptabanka fyrir nokkrum árum . Niðurstöður voru birtar 2016 og 2017 . Þær sögðu að staðan væri í lagi . Í fyrra voru birtar nýjar niðurstöður , eftir nýjar athuganir . Þar komu fram margvíslegar brotalamir , sérstaklega um að upplýsingar um raunverulega eigendur félaga eða fjármuna hafi almennt verið metnar með sjálfstæðum hætti . Á árunum 2016 og 2017 birti Fjármálaeftirlitið niðurstöðu athugunar sinnar á peningaþvættisvörnum allra íslensku viðskiptabankanna . Niðurstaðan var að verklag þeirra við að kanna með áreiðanlegum hætti hvort að upplýsingar sem gefnar væru um viðskiptavini bankanna , og uppruna fjármuna þeirra , væri almennt viðunandi . Á heildina litið hafi aðgerðir allra bankanna uppfyllt þær kröfur sem lögin gerðu til þeirra . Í fyrra voru birtar niðurstöður nýrra athugana á stöðu peningaþvættisvarna hjá öllum bönkunum fjórum : Íslandsbanka , Landsbanka , Arion banka og Kviku . í millitíðinni hafði Ísland fengið á sig áfellisdóm frá alþjóðlegu samtökunum Financial Action Task Force ( FATF ) fyrir að vera með verulega lakar varnir gegn peningaþvætti . Þrátt fyrir margháttaðar úrbætur tókst Íslandi ekki að laga þá stöðu nægilega hratt og í október 2019 var Ísland sett á gráan lista samtakanna . Á meðal þeirra úrbóta sem þurfti að ráðast í var setning nýrra heildarlaga um aðgerðir gegn peningaþvætti og fjármögnun hryðjuverka . Í þetta sinn sýndi niðurstaða athugana Fjármálaeftirlitsins , sem samkvæmt upplýsingum Kjarnans náði að minnsta kosti í einhverjum tilvikum til sömu tímabila og þær sem framkvæmdar voru fyrir nokkrum árum , fram á ýmiskonar brotalamir . Hjá öllum fjórum viðskiptabönkunum voru brotalamir í peningaþvættisvörnum þeirra , þótt þær séu mismunandi miklar . Innan þeirri allra skorti á að upplýsingar um raunverulega eigendur félaga eða fjármuna hafi almennt verið metnar með sjálfstæðum hætti . Tveir bankar eru í ríkiseigu en tveir eru skráðir á hlutabréfamarkað . Íslandsbanki Þann 16. febrúar 2016 birti Fjármálaeftirlitið niðurstöðu athugunar sinnar á peningaþvættisvörnum Íslandsbanka , sem hafist hafði 27. júlí 2015 . Í athuguninni var kannað úrtak sjö lögaðila og sjö einstaklinga . Markmið hennar var að skoða hvort staðið hafi verið með viðunandi hætti að áreiðanleikakönnun , sem framkvæma skal við upphaf samningssambands , sem og hvort reglubundið eftirlit hafi átt sér stað í kjölfarið , sérstaklega með tilliti til þess hvort uppfærðra upplýsinga um viðskiptavini hafi verið aflað . Auglýsing Niðurstaðan var sú að almennt taldi Fjármálaeftirlitið að verklag Íslandsbanka væri í samræmi við þágildandi lög um aðgerðir gegn peningaþvætti og fjármögnun hryðjuverka og að bankinn uppfyllti þær kröfur sem til hans væru gerðar . Ný vettvangsathugun Fjármálaeftirlitsins á Íslandsbanka , þar sem kannaðar voru peningaþvættisvarnir bankans , hófst í mars 2019 . Niðurstaða lá fyrir í desember og niðurstaðan var birt á vef eftirlitsins seint síðasta föstudag fyrir jól 2019 . Í henni kom fram að eftirlitið taldi tilefni til að gera athugasemdir við að í tveimur tilvikum hafi ekki verið skjalfest mat bankans á áreiðanleika upplýsinga og því var ekki sýnt fram á að upplýsingar um raunverulega eigendur hafi verið metnar með sjálfstæðum hætti . Fjármálaeftirlitið hóf athugun á peningaþvættisvörnum Landsbankans 23. júlí 2015 . Markmið hennar var að skoða hvort staðið hefði verið með viðunandi hætti að áreiðanleikakönnun , sem framkvæma skal við upphaf samningssambands , sem og hvort reglubundið eftirlit hefði átt sér stað í kjölfarið , sérstaklega með tilliti til þess hvort uppfærðra upplýsinga um viðskiptavini hefði verið aflað . Auglýsing Niðurstaðan var birt 15. janúar 2016 . Í henni kom fram að kannað hefði verið úrtak sjö lögaðila og sjö einstaklinga . Af þeim var gerð athugasemd við verklag við könnun á áreiðanleika upplýsinga um viðskiptamenn hjá tveimur lögaðilum . Fjármálaeftirlitið fór fram á að Landsbankinn gerði viðeigandi úrbætur í kjölfar athugunarinnar en almennt taldi það að verklag bankans væri í samræmi við þágildandi lög og að á heildina litið hafi aðgerðir Landsbankans uppfyllt þær kröfur sem lögin gerðu til hans . Fjármálaeftirlitið réðst í nýja athugun á peningaþvættisvörnum Landsbankans í janúar 2019 , eftir að niðurstaða áðurnefndar úttektar FATF lá fyrir . Þeirri athugun lauk í október sama ár en niðurstaðan var ekki birt á vef eftirlitsins fyrr en 20. desember , tveimur mánuðum síðar . Í niðurstöðu Fjármálaeftirlitsins nú voru gerðar nokkrar athugasemdir við peningaþvættisvarnir Landsbankans . Þar sagði að skortur hefði verið á skjalfestingu á mati á áreiðanleika upplýsinga og því var ekki sýnt fram á að upplýsingar um raunverulega eigendur hafi almennt verið metnar með sjálfstæðum hætti . Þá var könnun á áreiðanleika upplýsinga um raunverulega eigendur erlendra lögaðila almennt ábótavant . Skjalfestum verkferlum vegna framkvæmdar áreiðanleikakannana var líka ábótavant en einungis var um að ræða upptalningu á þeim upplýsingum og gögnum sem afla á , en ekki fjallað um þá könnun sem þarf að fara fram á þeim upplýsingum . Arion banki var líka skoðaður á árinu 2015 . Sú athugun hófst 27. júlí það ár og henni lauk 12. janúar 2016 með birtingu niðurstöðu . Líkt og hjá ríkisbönkunum tveimur var markmiðið að skoða hvort staðið hafi verið með viðunandi hætti að áreiðanleikakönnun , sem framkvæma skal við upphaf samningssambands , sem og hvort reglubundið eftirlit hefði átt sér stað í kjölfarið , sérstaklega með tilliti til þess hvort uppfærðra upplýsinga um viðskiptavini hafi verið aflað . Auglýsing Sjö lögaðilar og sjö einstaklingar voru skoðaðir og af þeim voru gerðar tvær athugasemdir við könnun á áreiðanleika upplýsinga um viðskiptamann . Farið var fram á úrbætur en að að öðru leyti taldi Fjármálaeftirlitið að verklag Arion banka væri í samræmi við lög . Í kjölfar þess að FATF gaf Íslandi falleinkunn var ráðist í nýja athugun á Arion banka . Hún hófst í október 2018 og niðurstaða lá fyrir í janúar 2019 . Hún var þó ekki birt fyrr en 29. maí 2019 , rúmum fjórum mánuðum eftir að niðurstaða athugunarinnar lá fyrir . Það var gert að beiðni Arion banka sem vildi fá að bregðast við úrbótakröfum áður en niðurstaðan yrði gerð opinber . Fjármálaeftirlitið lauk fyrri athugun á Kviku banka í febrúar 2017 . Í niðurstöðu þeirrar athugunar , sem er dagsett 14. mars 2017 og er ekki hálf blaðsíða að lengd , segir að í athuguninni hafi verið lögð sérstök áhersla á könnun Kviku á „ áreiðanleika upplýsinga um viðskiptamenn sína , reglubundið eftirlit með samningssambandinu við viðskiptamenn , tilkynningarskyldu og þjálfun starfsfólks . “ Auglýsing Niðurstöður athugunarinnar hafi verið byggðar á upplýsingum og gögnum sem aflað var við athugunina og stöðunni eins og hún var á þeim tíma sem athugunin fór fram . Tveimur árum síðar hóf Fjármálaeftirlitið aðra athugun sína á Kviku banka á nokkrum árum , nánar tiltekið í maí 2019 , og henni lauk í desember sama ár . Í þetta sinn varð niðurstaðan allt önnur , þrátt fyrir að meðal annars sama tímabil hafi verið skoðað og í fyrri athuguninni . Samkvæmt niðurstöðunni telur Fjármálaeftirlitið að skortur hafi verið á skjalfestingu á mati á áreiðanleika upplýsinga og að innan bankans hafi ekki verið sýnt fram á að upplýsingar um raunverulega eigendur hafi almennt verið metnar með sjálfstæðum hætti . Fjármálaeftirlitið taldi hins vegar ekki tilefni til að gera athugasemdir við innri reglur og ferla , eftirlitskerfi vegna alþjóðlegra þvingunaraðgerða og einstaklinga í áhættuhópi vegna stjórnmálalegra tengsla eða úrtak á skýrslum vegna rannsókna á grunsamlegum viðskiptum og tilkynningum til skrifstofu fjármálagreininga lögreglu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .